今晚打水圍
成日聽人講「塘西」,原來有人連塘西係時代還是地方都未搞得清,其實塘西是指當時屈地街煤氣公司的煤氣鼓,和「火井」以西的皇后大道西以及德輔道西尾,以及由石塘南里至海旁(干諾道西)一段山道,亦包括和合街、日富里及堅尼地城海旁。在這一帶,大中小妓寨、俱樂部、八音館林立,全盛時期有大小妓寨五十多家,妓女多達三千人。
家陣蒲友去玩會話沖涼揼骨跳舞,但原來以前嘅玩家就有「文化」得多,好似去玩就會話打水圍,幾有深度,非行內人又點會明呢!不如就等中×城夜總會PR靚女Lily話你知啦!
「哈,其實我都係啱啱至知,喺二、三十年代嘅香港,當時有錢嘅客人好講面子,去玩前一定會喺酒樓大排筵席,而每位男士身後必有一位『阿姑』(囡囡),因為咁至顯得『架勢』,飲飽食醉散席後就由酒樓坐人力車返妓寨,入囡囡房間內『打水圍』,即係傾計、飲酒同摸摸搓搓!若然人客想有進一步『舉動』,就要睇佢財力喇!」嘩,連PR都深知塘西文化,真係唔講得少,Lily仲話:「我唔只清楚,仲好欣賞添,事關當年嘅人客,非常注重同囡囡溝通過程,唔似得依家啲後生一輩,鹹濕又性急,係時候同前輩學習吓點樣『打水圍』啦!」哦,仲以為快嚟快去對PR仲實際,原來佢哋都鍾意「打水圍」嘅!
紅牌阿姑
了解完當年嘅玩法,係時候講吓啲囡囡點區分,澳門×龍夜總會PR六月就話最清楚,事關佢覺得自己同「紅牌阿姑」一樣咁正喎!
六月解釋:「當然啦!以我嘅條件,假如喺當年出生,一定係大寨最高級『三六寨』內紅牌阿姑,事關寨內嘅囡囡,統統美貌與智慧並重,床上功夫仲好了得添!若然質素差少少嘅就會落入『二四寨』,消費只係三六寨嘅一半,最差嗰啲囡囡至會喺屋企工作。」犀利,六月妹對妓寨果然瞭如指掌。「唔好誇獎我,作為PR好應該了解一下風月史,否則客人講起啲術語,我哋唔知就好尷尬。試過有位叔叔話我係『牛白腩』,起初我以為佢踩我人又老皮膚又韌而嫌棄我,令我坐枱都冇心機,事後佢至對我解釋,『牛白腩」意思係要『煲』咁解,即係話我係非一般PR,要經過慢慢深入溝通,令佢好有初戀感覺喎!」明白晒,不過「牛白腩」亦指囡囡要狠狠刮客人一筆,唔知你係咪呢?
復古衣着
原來所有PR對塘西風月史都做足功課,想考佢哋都唔得,不過了解唔代表做得好,未知今次呢班PR又諗住點迎合呢個活動呢?×龍夜總會PR小莉就笑笑口話:「要迎合主題,第一樣當然要人客有當時嘅感覺啦!雖然呢一輩嘅玩家都未曾試過塘西玩法,但我哋會盡量配合,例如衣着服飾,坐姿同談吐禮儀都要同平時唔同!」咁即係點呀?小莉就話暫時賣個關子,免得講晒出嚟大家冇驚喜,但佢好肯定話,人客入嚟玩,一定唔會變「乾煎石斑」喎!「乾煎石斑」點解?即係畀囡囡放飛機,無啖好食喎!
六月 Profile:
年齡:20歲
三圍:34、24、34
身高:5呎4吋
小莉 Profile:
年齡:19歲
三圍:34、24、34
身高:5呎3吋
撰文:祖
攝影:Ben